CELEX: 62022TN0250
Language: sk
Date: 2022-05-06 00:00:00
Title: Vec T-250/22: Žaloba podaná 6. mája 2022 – Indetec/Komisia a iní

27.6.2022   
            
            
               SK
            
            
               Úradný vestník Európskej únie
            
            
               C 244/44
            
         
      Žaloba podaná 6. mája 2022 – Indetec/Komisia a iní
      (Vec T-250/22)
      (2022/C 244/60)
      Jazyk konania: španielčina
      
         Účastníci konania
      
      
         Žalobkyňa: Ingeniería para el Desarrollo Tecnológico, SL (Indetec) (Valencia, Španielsko) (v zastúpení: J. Navas Marqués, advokát)
      
         Žalovaní: Európska komisia, Európska agentúra pre klímu, infraštruktúru a životné prostrednie (CINEA), Výkonná agentúra pre Európsku radu pre inováciu a MSP (EISMEA)
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  na základe článku 263 ZFEÚ zrušil rozhodnutie Európskej agentúry pre klímu, infraštruktúru a životné prostredie (CINEA) (teraz „EASME“) z 10. marca 2022 s referenčným číslom Ares (2022) 1775149, ktorá je delegovanou agentúrou Európskej komisie,
               
            
                  —
               
               
                  určil, že na základe článku 272 ZFEÚ žalobkyňa správne uplatnila doložku II.9.1 všeobecných podmienok dohody o grante na program LIFE (1) podpísanej 10. júna 2016 medzi EASME a okrem iného žalobkyňou, ktorú na tento podpis riadne zastupoval koordinovaný príjemca INNOTECNO,
               
            
                  —
               
               
                  uložil Európskej komisii povinnosť zaplatiť žalobkyni prostredníctvom svojej agentúry EASME celkovú sumu 335 900,00 eura za plnenie zmluvných povinností podľa dohody o grante na program LIFE podpísanej 10. júna 2016 medzi EASME a okrem iného žalobkyňou, ktorú na tento podpis riadne zastupoval koordinovaný príjemca INNOTECNO,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza päť žalobných dôvodov.
      
                  1.
               
               
                  Prvý žalobný dôvod je založený na porušení Zmluvy o fungovaní Európskej únie, konkrétne jej článku 298 a článku 41 Charty základných práv Európskej únie o povinnosti riadnej správy vecí verejných.
               
            
                  2.
               
               
                  Druhý žalobný dôvod je založený na porušení článku 202 ods. 4 nariadenia (EÚ, Euratom) 2018/1046. (2)
                  
               
            
                  3.
               
               
                  Tretí žalobný dôvod založený na porušení zásady proporcionality.
               
            
                  4.
               
               
                  Štvrtý žalobný dôvod je založený na porušení práva na obranu.
               
            
                  5.
               
               
                  Piaty žalobný dôvod je založený na porušení doložky II.9.1 všeobecných podmienok dohody o grante.
               
            
         (1)  Program Európskej únie pre životné prostredie a klimatickú politiku.
      
         (2)  Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, ktorým sa menia nariadenia (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014 a (EÚ) č. 283/2014, ako aj rozhodnutie č. 541/2014/EÚ a o zrušení nariadenia (EÚ) č. 966/2012, Ú. v. EÚ L 193, 2018, s. 1.